OpenLLM-France/wikimedia huggingface dataset:
# San Felix eliza (Torralda de Ribota)

San Félix Martir eliza Zaragozako probintzian dagoen Torralba de Ribota herrian dagoen XV. mendeko eraikin katoliko gotortua da. Mudejar estilokoa da.

## Historia

Tenplua 1367 eta 1420 urteen artean eraiki zen eta islamiar trazakoa da burualdean eta gotiko berantiarrekoa oinaldean. Arkitektura, Mahoma Ramiri egotzi zaio, Benedikto XIII.a aita santuaren arkitektorik gogokoena izan zena.

## Ezaugarriak

Aragoiko eliza denfentsiboaren adibide tipikoa da tenplua. Kanpoaldean, ertzetako frisoak eta lazeria-oihalak dira nagusi. Mendebaldeko fatxadan arrosa-leiho kalatu bat dago; ate nagusiak, berriz, arku zorrotza du.
Tenplua habearte bakarrekoa da, bi sekziotan banatuta dago eta bi alboetan bi dorre eta gurutze-ganga sinplez banatuta daude. Kaperak bi aldeetan daude, kanoi zorrotzez estalitako kontrahormen artean. Kaperetan erretaula barrokoak, errenazentistak eta geroagokoak daude. Presbiterioa zuzena da eta hiru kapera karratu ditu. Erdikoan inskripzio bat irakur daiteke, igeltsuzko gainazalaren gainean puntzoia duena: «Esan: Ez dago Jainkorik Allah baino gehiago». Dorreek oinplano karratua dute, baina barraskilozko eskailerak, barrualdean, zilindrikoak dira, XV. mendeko bigarren hamarkadako egitura ohikoa.
Barruko dekorazio koloretsua mantentzen da oraindik: gorriak, beltzak, urdinak eta berdeak, arkuak, adreiluak eta lazeriak itxuratzen dituztenak.

## Iruditegia

* Fatxada nagusia.
* Aldare nagusia.
* Barruko ikuspegi orokorra.
* Elizaren atzealdea.

## Erreferentziak

* ↑ https://web.archive.org/web/20201020003353/http://www.patrimonioculturaldearagon.es/bienes-culturales/iglesia-de-san-felix-torralba-de-ribota
* ↑ http://www.sipca.es/censo/7-INM-ZAR-020-257-005/Iglesia/de/San/F%E9lix.html#.W4rF9OgzaUk

## Kanpo estekak

* (Gaztelaniaz):aragonmudejar.com webguneko fitxa.
* Datuak: Q56236295
* Multimedia: Church of Saint Felix, Torralba de Ribota / Q56236295
# San Felixen uholdea

San Felixen uholdea (nederlanderaz: Sint-Felixvloed) edo Larunbat Gaiztoa (nederlanderaz: quade saterdach) 1530eko azaroaren 5ean gertaturiko Europako haize ekaitza izan zen. Ozeano Atlantikoan sortutako ekaitz handi bat izan zen, Flandria eta Zeelanda eragin zituen, 100.000 heriotza eraginez.
Egun hori Felix Valoiskoaren jaia zelako, ezizen hori hartu zuen. Ipar Itsasotik zetorren sagailo zikloniko itzel batek Noord-Beveland uhartea ere suntsitu zuen; historiaren arabera, Kortgeneko kanpandorrea baino ezin zen ikusi olatuen gainean. Noord-Beveland ez zen betiko galdu: hurrengo hamarkadetan, uhartea itsasoan suspertu baitzuten.
Uholde hori Herbehereek jasan duten uholde larrienetako bat izan zen.

## Erreferentziak

* ↑ (Nederlanderaz) «Sint Felixvloed treft Zeeland» www.isgeschiedenis.nl.
* ↑ Lambert, Audrey M.. (1971). The Making of the Dutch Landscape: An Historical Geography of the Netherlands. Seminar Press Ltd, 225 or..

## Kanpo estekak

* Datuak: Q641335
# San Ferdinando

San Ferdinando Italiako toponimo hauek izan daiteke:
* San Ferdinando (Italia) - Calabriako udalerria
* San Ferdinando di Puglia - Apuliako udalerria
* San Ferdinando - Napoliko auzoa
# San Fermin (argipena)

San Fermin hau izan daiteke:
* San Fermin Aldapakoaren basilika: Iruñeko Alde Zaharran dagoen basilika.
* San Fermin kalea: Iruñeko Bigarren Zabalgunean dagoen kalea.
* San Ferminen irudia (Santo Domingoko aldapa, Iruñea): Iruñeko Alde Zaharreko Santo Domingoko aldapan dagoen San Ferminen irudia, Iruñeko entzierroen hasieran abesten zaio.
* San Fermín, Espainiako Madril hiriburuko auzoa.
* Iruñeko Sanferminak: Nafarroako Iruñea hiriburuko jai nagusiak.
* San Fermin Txikito: Iruñeko Alde Zaharreko Aldapa auzoko jaiak.
# San Feliz de Toriuko geltokia

San Feliz de Toriu Espainiako Gaztela eta Leongo tren geltoki bat da, Garrafe de Toriu udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Bilbo — Leon

## Zerbitzuak
### Eskualdeko tren

Renfe Feve
 Zerbitzua  Hasiera  Ibilbidea  Amaiera ⁠
R4Bilbo ConcordiaAmetzola • Basurto–Ospitalea • Zorrotza–Zorrozgoiti • Irauregi • Zaramillo • Sodupe • Aranguren–Geltokia • Aranguren–Geralekua • Zalla • Balmaseda • Arla–Berron • Ungo–Nava • Mercadillo • Cadagua • Bercedo • Quintana • Espinosa de los Monteros • Redondo • Sotoscueva • Pedrosa • Dosante–Cidad • Robredo–Ahedo • Soncillo • Arija • Llano • las Rozas • Montes Claros • los Carabeos • Mataporquera • Cillamayor • Salinas de Pisuerga • Vado–Cervera • Castrejon de la Peña • Villaverde–Tarilonte • Santibañez de la Peña • Guardo–Geralekua • Guardo–Geltokia • la Espina • Valcuende • Puente Almuhey • Cerezal de la Guzpeña • Prau de la Guzpeña • Llama de la Guzpeña • Valle de las Casas • Sorriba • Cistierna • la Ercina • Boñare • la Veciella • Matallana de Toriu • San Feliz • Asuncion/UniversidadLeon Matallana :

### Aldiriko tren

Leongo Renfe Aldiriak
 Zerbitzua  Hasiera  Ibilbidea  Amaiera ⁠
 C-1fLeon MatallanaVentas–San Mames • Hespitales • Asuncion/Universidad • Villa Romana • la Raya • Villaquilambre • Villasinta • San Feliz • Palazuelo • Valderilla • Garrafe • Manzaneda • Matueca • Pedrun • Pardabe • Naredo • Matallana de Toriu • Robles de Toriu • la Valcueva • Aviados • Campohermoso • la Veciella • Valdepielago • Otero • la Mata de la Riba • Barrio de las Ollas • Boñare • la Losilla • la Devesa • Barrillos • la Ercina • Yugueros • Cistierna • Sorriba • Valle de las Casas • Llama de la Guzpeña • Prau de la Guzpeña • Cerezal de la Guzpeña • Puente Almuhey • Valcuende • la Espina • Guardo–GeltokiaGuardo Geralekua :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q107976312
* Multimedia: San Feliz train station / Q107976312
# San Ferdinando di Puglia

San Ferdinando di Puglia Italiako udalerri bat da. Barletta-Andria-Traniko probintzian kokatuta dago, Apulia eskualdean. 13.667 biztanle ditu, 41,23 kilometro koadroko azaleran banatuta.

## Mugakideak

San Ferdinando di Pugliak honako udalerri hauekin egiten du muga:
Barletta Canosa di Puglia Cerignola Margherita di Savoia Trinitapoli

## Kanpo estekak

* Datuak: Q23217
* Multimedia: San Ferdinando di Puglia / Q23217
# San Fermin Ikastola Abesbatza

San Fermin Ikastola Abesbatza Zizur Txikiko izen bereko ikastolako abesbatzak 1979an plazaratutako diskoa da. Bertan egile desberdinetako kantak biltzen ziren: Telesforo Monzon, Mitxel Elizanburu, Xabier Lete, Pablo Sorozabal. Grabazioa Fermin Iriarteren zuzendaripean egin zen. Bakarlari gisa Fermin Iriarte eta Kontxita Urbeltz aritu ziren.

## Musikariak

* Txistulariak: Jose Luis Garai, Mikel Santamaría
* Tronpetalaria: J. M. Navarro
* Akordeoilaria: Iñazio San Juan
* Gitarralaria: Alfonso Ortiz
* Organo: J. J. Aizkorbe

## Abestiak
### A aldea

* "Haurtxo danok elkarturik". Herrikoia
* "Ikastoletako ereserkia". Doinua: herrikoia. Hitzak: Telesforo Monzon
* "Txiribogin andrea", Doinua eta hitzak: R. A. de Santiago
* "Nere etxea". Doinua: herrikoia. Hitzak: Mitxel Elizanburu
* "Jalgi hadi mundura". Doinua: Xabier Lete. Hitzak: Bernart Etxepare
* "Euskal Herria". Doinua: Errusiarra. Hitzak: J. Atxa

### B aldea

* "Haurrak ikas zazue". Herrikoia
* "Eperrarena". Doinua eta hitzak: Tomas Garbizu
* "Jeiki jeiki". Doinua eta hitzak: Olaizola
* "Maite". Doinua eta hitzak: Pablo Sorozabal
* "Amari". Doinua eta hitzak: Villar
* "Xarmangarria zira". Herrikoia
* "Erromerian". Doinua eta hitzak: B. Imaz

## Kanpo estekak

* Datuak: Q25477260
# San Fermin Klinika

San Fermin Klinika Ermitagaña-Mendebaldeko klinika pribatua da. 1942an sortua, Kirurgia Estetikoa, Fisioterapia eta Errehabilitazioa, Erradiologia, Traumatologia eta Ortopedia arloetan lan egiten du.

## Erreferentziak

* ↑ pamplona.es

## Kanpo estekak

* Klinikaren webgune ofiziala (Gaztelaniaz)
* Datuak: Q87762246
# Saint-Alban-Leysse kantonamendua

Saint-Alban-Leysse kantonamendua Frantziako kantonamendu bat da. Savoia departamenduan dago, Auvernia-Rodano-Alpeak eskualdean. Guztira 24 udalerri ditu eta Saint-Alban-Leysse da bere hiriburua.

## Kanpo estekak

* Datuak: Q1507091
# Saint-Aimé-des-Lacs (Quebec)

Saint-Aimé-des-Lacs Quebeceko udalerri bat da, Kanadan. Capitale-Nationale eskualdean kokatuta dago, eta horren barruan dagoen Charlevoix-Est konderriko eskualde udalerria da.. 2011ko zentsoaren arabera 1,073 biztanle zituen 92.62 kilometro koadroko azaleran.

## Kanpo estekak

* Datuak: Q3461694
* Multimedia: Saint-Aimé-des-Lacs / Q3461694
# Saint-Aimé-du-Lac-des-Îles

Saint-Aimé-du-Lac-des-Îles Quebeceko udalerri bat da, Kanadan. Laurentides eskualdean kokatuta dago, eta horren barruan dagoen Antoine-Labelle konderriko eskualde udalerria da.. 2011ko zentsoaren arabera 778 biztanle zituen 163.30 kilometro koadroko azaleran.

## Kanpo estekak

* Datuak: Q3461695
* Multimedia: Saint-Aimé-du-Lac-des-Îles / Q3461695
# Saint-Aimé (Quebec)

Saint-Aimé Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Pierre-De Saurel konderriko eskualde udalerria da.. 2011ko zentsoaren arabera 505 biztanle zituen 60.70 kilometro koadroko azaleran.

## Kanpo estekak

* Datuak: Q3461692
* Multimedia: Saint-Aimé, Quebec / Q3461692
# San Miguel (Kalifornia)

San Miguel Ameriketako Estatu Batuetako erroldak esleitutako leku bat da. San Luis Obispo konderrian kokatuta dago, Kalifornia estatuan. 3.172 biztanle ditu, 4,348735 kilometro koadroko azaleran banatuta.

## Ikus, gainera

* San Luis Obispo konderria

## Kanpo estekak

* Datuak: Q598074
* Multimedia: San Miguel, California / Q598074
# San Miguel (Paraguai)

San Miguel Paraguaiko udalerri bat da, Misionesko departamenduan kokatua. 546 km²ko azalera du eta 2018ko estimazioen arabera 5949 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q3947702
* Multimedia: San Miguel, Paraguay / Q3947702
# San Migelen basilika (Bordele)

San Migelen basilika (frantsesez: basilique Saint-Michel) Bordele hiriko izen bereko auzoan dagoen basilika gotiko bat da. XIV. eta XVI. mendeen artean eraikia, gotiko flamigero estiloko ikurretako bat da.
Basilikak, Ander Deunaren katedrala bezala, santutegitik independentea den kanpandorre bat izatearen berezitasuna du. 114 metroko garai, hegoaldeko Frantziako altuena eta Frantzia kontinentaleko altuenetako bat da. Bere basean denbora luzez hezurtegi moduan erabilitako kripta bat dago, eta, XIX. mendean, Meynard enparantza, antzinako hilerri parrokiala egokitu zenean hobitik ateratako "momiak" erakusteko lekua bilakatu zena.
Eliza, 1846an, monumentu historiko sailkatu zuten, eta, 1998tik aurrera, "Frantziako Donejakue bideetan" zerrendaturiko banako ondasunetako bat ere bada (UNESCOren Gizateriaren Ondarea). 2007an berriro Gizateriaren Ondare izendatu zuten, Port de la Luneko zerrendan hain zuzen ere.
1903ko apirilaren 1ean San Migelen eliza basilika txiki izendatu zuten.

## Erreferentziak

* ↑ Tour de la basilique Saint-Michel
* ↑ Mérimée, Frantziako Kultura Ministerioa. PA00083172. .
* ↑ (Ingelesez) Unesco. Routes of Santiago de Compostela in France. .
* ↑ GCatholic.org. Basilique Saint-Michel. .

## Kanpo estekak

* Datuak: Q2887024
* Multimedia: Basilique Saint Michel de Bordeaux / Q2887024
# San Miguel

San Miguel Mikel goiaingeruaren gaztelaniazko izena da.

## Toponimia

* San Miguel de Tucumán hiria, Argentina
* San Miguel hiria, El Salvador
* San Miguel hiria, Filipinak
* San Miguel uhartea, Kalifornia
* San Miguel de Abona hiria, Kanariak
* San Miguel hiria, Kolonbia
* San Miguel hiria, Txile

## Pertsona izenak

* Luis García San Miguel (1929-2006), espainiar legegizon eta filosofoa
* Gregorio San Miguel (1940), euskal herritar txirrindularia

## Produktuak

* San Miguel, Espainiako garagardo marka, 1890ean Filipinetan sortua.

## Ikus, gainera

* San Miguel Eskaut Taldea, Sestaoko eskaut taldea 1957an sortuta.
* San Migel
* San Mikel
* Saint Michel
# San Miguel (Txile)

San Miguel Txileko erdialdeko komuna eta hiri bat da. Santiagoko metropolitar eskualdeko Santiago probintzian dago. 2002ko erroldan, 78.872 biztanle zituen.

## Kanpo estekak

* (Gaztelaniaz) San Migueleko udalaren webgunea.
* Datuak: Q187862
* Multimedia: San Miguel, Chile / Q187862
# San Migeleko eskailerak (Gasteiz)

San Migeleko eskailerak Gasteizko Alde Zaharrean dauden eskailera batzuk dira.

## Kokapena

Andre Mari Zuriaren plazan hasten dira eta San Migel elizan amaitzen dira.

## Luzera

20 metro inguruko luzera dute. Ez dago ataririk.

## Historia

Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera 1887ko urriaren 12an erabaki zen izen hau ematea eskailerei.

## Zeledon

Urtero, Abuztuaren 4ko arratsaldeko seietan, Zeledonek eskailera hauek oinez igotzen ditu San Migel elizako balkoira iristeko eta handik jai zoriontsuak opatzeko.

## Kanpo estekak

* Datuak: Q57326573
# San Migelko geltokia

San Migel (lehen: San Miguel) Euskal Herriko Gipuzkoako tren geltoki zahar bat da, Irun udalerrian kokatuta dagoena.
Gaur egun, Bidasoako bide berdearen barruan dago.

## Historia

Hasieran burdin mea garraiatzeko sortu bazen ere (1889. urtean onartu zen jatorrizko proiektua, Endarlatsa eta Irun artean), 1916. urtean Elizondo eta Irun lotuko zituen bidaiari eta ondasunak garraiatzeko linea hasi zen martxan. Jatorrizko linea The Bidasoa Railway and mines enpresak kudeatzen zuen eta ondasunak zenbaitetan eskuz aldatu ondoren, Compañia de los Ferrocarriles del Bidasoa izan zen behin betiko proiektua kudeatuko zuena. Proiektuak Iruñera luzatzeko baimena bazuen ere, luzaketa hau ez zen inoiz eman, eta Nafarroako hiriburua Gipuzkoarekin konektatuko zuena Plazaolako trena izan zen.
1920. urtean izan zituen bidaiari gehien trenak, 171 000 guztira. Hamalau urte geroago, ordea, erdira baino gehiago jaitsi zen kopurua (78 000). Ondasunen garraioa ere gainbeheraren lekukoa izan zen: 1924. urtean 77 000 tona garraiatu ziren eta bederatzi urte geroago, 14 000 bakarrik. Erabilera gero eta gutxiagoak zekarren krisian murgilduta, 1953ko uholdeek gogor jo zioten zerbitzuari, azpiegitura kaltetuz. Hiru urte beranduago, 1956ko abenduaren 31an, behin betiko itxi zen trena.

## Egoera

Geltokia Irun — Elizondo burdinbidearen 7,5 kilometro-puntuan zegoen, 30 metroko altueran, Lastaola eta Endarlatsa geltokien artean. Tartea bide bakarra da eta ez zegoen elektrifikatuta.

## Erreferentziak

* ↑ BERODIA R. (2007) El Ferrocarril del Bidasoa 1916-1956 Edit. Luis de Uranzu Kultur Taldea
* ↑ MARTINENA J.J. (1998) Navarra y el Tren. Colección Panorama nº25 Ed. Nafarroako Gobernua
* ↑ OLAIZOLA J., PLAZA A., PEREZ AMUCHASTEGUI P. (2004) El Ferrocarril del Bidasoa. Colecciones Rail. Ed. Trea.
* ↑ «Geltokiko fitxa Euroferroviarios webgunean» euroferroviarios.net (Noiz kontsultatua: 2020-12-01).

## Ikus, gainera

* Irun
* Irun—Elizondo burdinbidea

## Kanpo estekak

* Datuak: Q103811384
| | Behobia | San Migel | Endarlatsa | |
| Irun–Hiria | | | | Elizondo |
# San Miguel (El Salvador)

San Miguel El Salvador hego-ekialdeko hiria da, San Miguel departamenduko hiriburua. 2015ean 218.410 biztanle zituen.

## Erreferentziak

* ↑ San Miguel: Población y Territorio, https://web.archive.org/web/20171204061338/http://sigm.gob.sv/

## Kanpo estekak

* Datuak: Q672458
* Multimedia: San Miguel, El Salvador / Q672458
# San Migel zubiko gudaldia (Bera)

San Migel zubiko gudaldia 1813ko irailaren 1an izan zen Beran, frantziarren eta britainiarren artean. Donostia bezperan ingeles eta portugaldarren esku erori eta San Marzialgo gudua galdu ostean, Napoleonen armadak Lapurdira egin behar izan zuen erretirada.

## Gartakariak

1813-1814. Napoleondar Gerrak zirela eta, 1813ko abuztuaren hasieran, tropa aliatuak, Wellingtongo dukea buru zutela, Bortzirietan, Urdazubin eta Donezteben finkatu ziren, Soult mariskal frantsesarenei jarraikiz.
Beran ingelesek zaindutako San Migel zubia zuten frantsesek igarobide bakarrenetakoa, eta pasatzeko, borroka egin behar izan zuten. 20 bat lagun hil ziren bataila hartan, baina bestelako ondorioak ere utzi zituen: guda guztietan galtzaileak herritarrak baitira, eta Bortzirietan goseteak eta izurriteak izan ziren, triskantzek eta soldaduei jaten eman beharrak eraginda. 1813ko azaro arte izan zen heriotza krisi nabarmena eragin zuten.

## Bibliografia

* Ramón Guirao Larrañaga, La batalla de San Marcial, del 31 de agosto de 1813, y los combates previos y posteriores a orillas del Bidasoa, de junio a noviembre de 1813. Luis de Uranzu Kultur Taldearen argitalpenak, 1995.

## Erreferentziak

* ↑ https://www.argia.eus/efemerideen-kanala/san-migel-zubiko-gudaldia-izan-zen-beran-frantziarren-eta-britainiarren-artean

## Kanpo estekak

* Datuak: Q122189243
# San Migeleko mendatea

    Artikulu hau Bizkai-Gipuzkoako mendateari buruzkoa da; beste esanahietarako, ikus «San Migel».
San Migeleko mendatea edo Urkarregikoa Bizkaiko ekialde eta Gipuzkoako mendebaldean kokatuta dago eta Markina eta Elgoibar udalerriak lotzen ditu GI-2636 errepidearen bitartez. 346 metroko altuera du eta ohiko abiapuntua da Kalamua mendira (770 m) igotzeko.
Espainiako Gerra Zibilean gudalekua izan zen 1936ko irailaren 27aren inguruan.

## Ikus, gainera

* Euskal Herriko mendateak

## Kanpo estekak

* San Migeleko mendatea Eusko Jaurlaritzaren Mendateen Atlas Digitalean.
* San Migeleko mendatea argazkitan.
* Datuak: Q12266919
# San Ildefontso kalea (Gasteiz)

Gasteizko San Ildefontso kalea Alde Zaharrean dago, ekialdeko mendi-magalean.

## Kokapena

San Bizente Paulekoaren kalean hasten da eta Frantzia kalean amaitzen da.

## Luzera

110 metro inguruko luzera du. Ezkerreko espaloian 5 zenbakiraino iristen da eta eskuinekoan ez dago ataririk.

## Azpiegiturak
### Eraikin erlijiosoak

* San Ildefontsoren kapera

## Trafikoa

Trafikorako irekita dago noranzko bakarrean, Frantzia kaletik San Bizente Paulekoaren kalera joateko.

## Kanpo estekak

* Datuak: Q56650987
* Multimedia: Calle de San Ildefonso, Vitoria-Gasteiz / Q56650987
# San Inazio (Lemoa)

San Inazio Lemoa udalerriko auzoa da. 2008ko urtarrilaren 1eko erroldaren arabera, 48 biztanle ditu.

## Demografia eta biztanleria

San Inazioko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 57 | 54 | 54 | 54 | 49 | 48 | 48 | 47 | 48 |

## Ikus, gainera

* Lemoa

## Kanpo estekak

* Datuak: Q12266868
# San Inazio (argipena)

San Inazio, San Ignazio Loiolakoaren omenez, Euskal Herriko zenbait tokiren izena da:
* San Inazio, Bizkaiko Lemoa udalerriko auzoa;
* San Inazio, Ibarrako auzoa.
* San Inazio, Lapurdiko mendatea, Azkaine eta Kanbo artekoa.

## Ikus, gainera

* San Ignazio
* Ignazio Antiokiakoa (35-107/113), Antiokiako apezpikua
* San Ignacio Futbol Kluba
# San Inazio mendatea

San Inazio mendatea (bertako kartelean Santinazioko lepoa, frantsesez Col de Saint-Ignace) Lapurdin dagoen mendate bat da. Mendate honetatik Azkaine eta Sara udalerriak elkarlotzen dituen errepidea igarotzen da. 169 metroko garaiera du.
Bertan Larrungo tren ttipiaren geltokia dago, Larrun mendira igotzen den tren ttipia.

## Ikus gainera

* Larrungo tren ttipia
* Larrun

## Kanpo estekak

* Datuak: Q2982108
* Multimedia: Col Saint Ignace / Q2982108
# San Isidoro basilika

Leongo San Isidoro errege basilika-kolegiata (gaztelaniaz: Real Basílica Colegiata de San Isidoro de León) Leóngo eliza erromanikoa da, XI. eta XII. mendeetan zehar eraikia. Isidoro Sibiliakoaren omenez egina, lehen bertan erromatar mausoleo bat eta San Pelaioren omenez egindako monasterio bat zeuden. Behealdean Leongo erregeen panteoia du.
Europako tenplu nabarmenen artean dago estilo honetan, "Kapera Sixtino" erromanikoa izena hartuta.

## Erregeen Panteoia

Leongo Erresumako garaian, Fernando I.ak ("El Grande") eta Sanchak aginduta eraiki zuten panteoi hau, bertan 11 errege, 12 erregina, 10 infante, 9 konde eta hainbat noble lurperaturik daudela. Basilikaren beheko aldean dago kokatuta. Nabarmentzekoak dira kapitelak, irudikatzen dutenagatik eta estetika ederrarengatik.
Eszena nagusiak artzainen anuntziazioa, Afari Santua, gurutziltzaketa eta San Joanen apokalipsiarenak dira.

## Sancha andrearen Ganbera

XI. mendean eginda, erabilera desberdinak eduki zuen areto honek historian zehar. Hormak fresko batzuekin apainduta daude, XVI. mendekoak.

## Kalizaren aretoa

Bertan erakusgai dago agataz egindako kaliza, Fernando I.a erregearen alaba zen Urraca andreak eskainitako harribitxiez osatutakoa. Bertan, inskripzio bat irakur daiteke latinez: "In nomine domini Urraca Ferdinandi" (Jaunaren izenean, Urraca Fernandoren alaba).

## Liburutegi pizkundetarra

Ondare oso zabala aterpetzen du bertako liburutegiak: X. mendetik XVIII.erako 2.000 liburuki inguru, 155 kodize eta 300 inkunable. Halaber, 1.050 liburu bakan daude, XVI eta XVIII. mendeen artean inprimatutakoak.

## Ikus, gainera

* Erromanikoa Gaztela eta Leonen

## Kanpo estekak

* (Gaztelaniaz)(Ingelesez)(Frantsesez)Kolegiata eta museoaren webgune ofiziala.
* Datuak: Q383659
* Multimedia: Real Basílica Colegiata of San Isidoro, León / Q383659
# San Ildefontsoren kapera (Gasteiz)

San ildefontsoren kapera Arabako Gasteiz hiriburuko eliza bat da.

## Kokapena

Gasteizko Alde Zaharrean dago, San Ildefontso kalean.

## Kanpo estekak

* Datuak: Q57079197
* Multimedia: Iglesia de San Ildefonso, Vitoria-Gasteiz / Q57079197
# San Inazio Beisbol Elkartea

San Inazio Beisbol Elkartea Bilboko beisbol taldea da, Espainiako Beisbol Ligan dabilena.

## Historia

Pedro Aldaik 1956an San Inazio Kirol Elkartea sortu zuen, Bilboko San Ignazio auzoa ordezkatzeko. Epeka-epeka igotzen hasi zen eta egun, gorabeherak gorabehera, estatuko maila gorenean dabil. Egun bost talde ditu: San Inazio "A", San Inazio "B", San Inazio Gaztea, San Inazio Kadete eta San Inazio-Ander Deuna Haurrak. Gainera, haurrek sofbolez ere aritzen dira.

## Azken denboraldiak

| Urtea | Postua |
| 2008 | 5 |
| 2009 | 5 |
| 2010 | 5 |
| 2011 | 6 |
| 2012 | 5 |
| 2013 | 4 |
| 2014 | 5 |
| 2015 | 5 |
| 2016 | 5 |
| 2017 | 5 |

## Kanpo estekak

* Webgune ofiziala (Gaztelaniaz)
* Datuak: Q9073475
# San Isidro (Cabañas)

San Isidro El Salvadorko Cabañas departamenduko udalerri bat da. 78.33 km²ko azalera du eta 2007ko erroldaren arabera 7796 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q1154075
# San Inazioko geltokia

    Ez nahasi Bilboko metroaren San Ignazioko geltokiarekin.
Larrungo tren ttipia :
San Inazio edo Santinazio Lapurdiko Sara udalerriko geltoki bat da, Euskal Herrian dagoena.

## Historia

Larrungo tren ttipia egitea lehendabizikoz 1908an proposatu zuten eta 1912ko dekretu batek departamenduari eraikitzearen ardura eman zion. Trenbidea eraikitzeko lanak 1912an hasi baziren ere, Lehenengo Mundu Gerrak eten egin zituen. 1924ko ekainaren 30ean trenbidea ireki zuten. 1978an gertuko Sarako herritarrak erreferendum batera izan ziren deituak. Bertan, Sarako herriak Larrunera igoko zuen errepide bat egiteari ezetz esan zion. Horrek ziurrenik, Larrungo tren ttipiaren biziraupena ziurtatu zuen.
Trenbidearen emakidaduna 1982 arte Société Anonyme des Chemins de Fer Basques (euskaraz: "Euskal Herriko Trenbideen Sozietate Anonimoa"), 1914 Voies Ferrées Départementales du Midi (euskaraz: "Ekialdeko Departamenduko Trenbideak") izena hartu zuena. Jatorrizko ustiapena 1994 arte iraun zuen 1989an Société Hydroélectrique du Midi (euskaraz: "Ekialdeko Sozietate Hidroelektrikoa") elkartearekin egindako fusioa zela eta.
1994an emakida bukatu eta Pirinio Behereetako departamenduak ustiapena berreskuratu zuen. Harrezkero, Veolia Transport garraio enpresa frantziarraren taldeko CFTA izan da emakidaduna.

## Egoera

Geltokia Larrungo tren ttipiaren 0,00 kilometro-puntuan zegoen, 169 metroko altueran. Tartea bide bakarra da eta elektrifikatuta da.

## Erreferentziak

* 1 2 Trenbidearen historia
* 1 2 3 Trenbidearen ustiapena

## Ikus, gainera

* Sara
* Larrungo tren ttipia

## Kanpo estekak

* Datuak: Q103518391